Ο **Ένερ Ρεμβέρτο Βαλένσια Λάστρα** (ισπανικά: *Enner Remberto Valencia Lastra*, γεννήθηκε 11 Απριλίου 1989, Σαν Λορένσο) είναι ένας Εκουαδοριανός ποδοσφαιριστής που αγωνίζεται στην Τουρκία για τη Φενερμπαχτσέ και την Εθνική Ισημερινού, όπου είναι κάτοχος του ρεκόρ διεθνών τερμάτων. Αγωνίζεται ως επιθετικός, τόσο στο κέντρο όσο και στο άκρο.

Καριέρα σε συλλόγους
--------------------

Ο Βαλένσια ξεκίνησε την καριέρα του στις ακαδημίες της Καρίμπε Ζούνιορ, τον ίδιο σύλλογο με τον Αντόνιο Βαλένσια, τον συνεπώνυμο του αστέρα της Μάντσεστερ Γιουνάιτεντ. Το 2008 πήρε δωρεάν μεταγραφή στην  Εμελέκ, όπου τα δύο πρώτα χρόνια δεν πήρε καθόλου ευκαιρίες. Με τον ερχομό του Αργεντινού Χόρχε Σαμπάολι, μετέπειτα προπονητή της Χιλής, στον πάγκο της Εμελέκ το 2010 ξεκίνησε να παίζει στη βασική ομάδα και σημείωσε το πρώτο του γκολ σε επαγγελματικό επίπεδο τον Μάρτιο εκείνης της χρονιάς. Η συνεισφορά του σε γκολ άρχισε να αυξάνεται και το 2013 βοήθησε σημαντικά την ομάδα του να κατακτήσει το πρώτο της πρωτάθλημα μετά από το 2002.

Τον Ιανουάριο του 2014 ο Βαλένσια πήρε μεταγραφή για το ισχυρότερο πρωτάθλημα Μεξικού και την ΚΦ Πατσούκα. Μόλις στις 18 Ιανουαρίου σημείωσε το πρώτο του γκολ ενάντια στην Τιχουάνα  και κατάφερε να φτάσει με την ομάδα του στον τελικό του Κλαουσούρα, σκοράροντας 18 φορές στην πορεία.

Στις 29 Ιουλίου του 2014 η Γουέστ Χαμ της αγγλικής Πρέμιερ Λιγκ ολοκλήρωσε τη μεταγραγή του με πενταετές συμβόλαιο για ένα ποσό που υπολογίζεται στα £12 εκατομμύρια. Έκανε το ντεμπούτο του με το νέο του σύλλογο στις 16 Αυγούστου του 2014 στην εντός έδρας ήττα με 1-0 αντικαθιστώντας τον Κάρλτον Κόουλ στο 81ο λεπτό της αναμέτρησης. Σκόραρε για πρώτη φορά στον πρώτο αγώνα του ως βασικός στην ισοπαλία με 2-2 ενάντια στη Χαλ, με σουτ βολίδα από τα 23 μέτρα, η ταχύτητα του οποίου υπολογίστηκε στα 98 χλμ την ώρα.

Διεθνής καριέρα
---------------

Έκανε το ντεμπούτο του με την εθνική του ομάδα στις 12 Φεβρουαρίου του 2012 σε φιλικό ενάντια στην Ονδούρα, ενάντια στην οποία σκόραρε και το πρώτο του διεθνές γκολ στις 19 Νοεμβρίου του 2013 στα πλαίσια προκριματικών για το Παγκόσμιο Κύπελλο του 2014. Μετά την πρόκριση του Εκουαδόρ στα τελικά συμμετείχε στην αποστολή της ομάδας του και ήταν ο πρώτος της σκόρερ με τρία γκολ. Στο Παγκόσμιο Κύπελλο του 2022 σκόραρε τρία γκολ στα πρώτα δύο ματς και έτσι έγινε ο ποδοσφαιριστής με τα περισσότερα γκολ σε Μουντιάλ για τη χώρα του. Ένα ακόμα ρεκόρ ήταν ότι κατάφερε να σκοράρει σε έκτο σερί παιχνίδι σε Παγκόσμιο Κύπελλο.

Δείτε επίσης
------------

* Κατάλογος κορυφαίων διεθνών σκόρερ ποδοσφαίρου ανδρών ανά χώρα

Παραπομπές
----------

1. ↑
2. ↑
3. ↑
4. ↑  «West Ham sign Ecuador striker Enner Valencia in £12m deal». *BBC Sport*. 17 Ιουλιου 2014.. Ανακτήθηκε στις 17 Ιουλίου 2014.
5. ↑  BBC Sport - West Ham United 0-1 Tottenham Hotspur
6. ↑  «Hull City 2 West Ham United 2: Enner Valencia lights up KC Stadium in lively Premier League stalemate - Telegraph». *Telegraph.co.uk*. 15 Σεπτεμβρίου 2014. Ανακτήθηκε στις 16 Σεπτεμβρίου 2014.
7. ↑  «Enner VALENCIA». *FIFA*. Αρχειοθετήθηκε από το πρωτότυπο στις 2014-07-09.. Ανακτήθηκε στις 21 Ιουνίου 2014.
8. ↑  «World Cup 2014: Antonio Valencia is named in Ecuador squad». *BBC*. 12 Ιουνίου 2014.. Ανακτήθηκε στις 21 June 2014.
9. ↑  «Honduras 1-2 Ecuador». *BBC*. 21 Ιουνίου 2014.. Ανακτήθηκε στις 21 Ιουνίου 2014.
10. ↑  «Μουντιάλ 2022 – Βαλένσια: Πρώτα έγραψε ιστορία και μετά σόκαρε το Εκουαδόρ με τον τραυματισμό του». *newsit.gr*. 25 Νοεμβρίου 2022.. Ανακτήθηκε στις 29 Νοεμβρίου 2022.

|  |  |  |  |  |
| --- | --- | --- | --- | --- |
| 

| π • σ • ε
**Εθνική Ισημερινού – Μουντιάλ 2014** |
| --- |
|  |
|  | 
* 1 Μπανγκέρα
* 2 Γουάγουα
* 3 Φρίκσον Εράσο
* 4 Παρέδες
* 5 Ιμπάρα
* 6 Νομπόα
* 7 Μοντέρο
* 8 Μέντες
* 9 Μαρτίνες
* 10 Β. Αγιοβί
* 11 Καϊσέδο
* 12 Μπόνε
* 13 Ε. Βαλένσια
* 14 Μίντα
* 15 Αρόγιο
* 16 Α. Βαλένσια (c)
* 17 Χ. Αγιοβί
* 18 Μπαγουΐ
* 19 Σαριτάμα
* 20 Ρόχας
* 21 Ατσιλιέρ
* 22 Ντομίνγκες
* 23 Γκρουέσο
* Προπονητής: Ρουέδα
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα Enner Valencia  της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |